**BEQUES JOSEP SAU LONDRES**

**VIª Convocatòria**

**CONVOCATÒRIA D’AJUTS PER ALUMNES DE CICLES FORMATIUS DE QUÍMICA PEL CURS 2020-21**

1. Exposició de motius

La política d’afavoriment de la igualtat d‘oportunitats és una línia molt important en la nostra societat per tal de que els alumnes, pels quals puguin existir impediments de tipus econòmic per la seva continuïtat en el cicle formatiu, disposin dels mitjans econòmics necessaris que impedeixin el malbaratament dels capital humà de que disposem. Això encaixa perfectament amb el Projecte de Centre de l’Institut Mollet del Vallès, dins la línia de recerca de l’excel·lència tot ajudant a que els alumnes trobin els mínims obstacles per la continuïtat dels seus estudis.

Per un altre costat, cada dia són més els grups empresarials que, conscients de la seva responsabilitat envers la societat en la que treballen i es desenvolupen, posen en pràctica polítiques de Responsabilitat Corporativa de manera que materialitzin algun tipus d’aportació al desenvolupament d’aquesta societat, al marge de la seva activitat industrial o econòmica. Aquestes aportacions es poden concretar, segons els casos, en actuacions de tipus formatiu, mediambiental, humanitari, cultural, etc., en funció de les prioritats i línies marcades per cada empresa.  
És en aquest àmbit que el grup empresarial KAO Corporation va valorar el curs 2015-16 la conveniència d’establir una col·laboració amb l’Institut Mollet del Vallès, atès que ja existeixen precedents de treball en comú en quan a la Formació en els Centres de Treball amb pràctiques d’alumnat del centre i que l’empresa també disposa d’una planta en el nostre municipi, per tal de donar un pas més en el sentit de la seva Responsabilitat Corporativa i establir uns ajuts econòmics que facilitin la continuïtat dels seus estudis a alumnes que, pel seu perfil econòmic, acadèmic i personal, així ho puguin necessitar, i és intenció que aquesta col·laboració es perllongui un any més.

La intenció és doncs que els ajuts ho siguin pels dos anys que duren els cicles formatius, atorgant enguany una pròrroga de les atorgades l’any passat, sempre que es donin les condicions d’aprofitament, i atorgar-ne dues més, de noves, per alumnes de 1er curs, igual que es va fer l’any passat. Un ajut per un alumne/a de primer curs de grau mig de Laboratori (QU20) i per un altre de primer curs de grau superior de Química Industrial (QUA0).

1. Objectiu de la convocatòria

L’objectiu d’aquesta convocatòria és establir les bases per l’atorgament d’aquest ajuts de la forma més transparent i equitativa possible, orientats per l’esperit de facilitar la continuïtat a alumnes als quals pugui dependre la viabilitat dels seus estudis de l’existència d’un ajut econòmic. Per això al llarg del text s’aniran desenvolupant els diferents aspectes rellevants

1. Ajuts
   1. Quantia

Els ajuts podran ser ordinaris o extraordinaris. Els ajuts ordinaris tenen com a missió facilitar el pagament de taxes, despeses de materials necessaris pels estudis, llibres i material didàctic i, si s’escau, transport.

El ajuts ordinaris per la present convocatòria, curs acadèmic 2020-21, seran:

|  |  |  |  |  |
| --- | --- | --- | --- | --- |
| ***Tipus ensenyament*** | ***Nombre ajuts*** | ***Import (€)*** | ***1er Curs*** | ***2on Curs*** |
| Grau mitjà (QU20) | 2 | 1.000 x 2 | Nova Beca | Pròrroga |
| Grau superior (QUA0) | 2 | 1.500 x 2 | Nova Beca | Pròrroga |

Els ajuts extraordinaris tenen com a objectiu efectuar una aportació suplementària que garanteixi la continuïtat de l’ensenyament en casos d’especial dificultat, a valoració del tribunal. El seu import no està quantificat i dependrà de l’existència d’aportació de recursos econòmics per part de KAO Corporation. El seu atorgament és discrecional però serà degudament argumentat.

* 1. Durada

La durada dels ajuts serà de 1 curs acadèmic tot i que seran prorrogables a dos cursos sempre que en el segon any es continuïn donant les condicions que van donar lloc al seu primer atorgament, la qual cosa s’haurà d’acreditar any a any. .

* 1. Forma de pagament

El pagament es farà anualment un cop l’alumne receptor hagi d’acreditat , en el termini de 2 mesos i mitjançant factures o document similar, que l’ajut ha estat utilitzat pel fi al qual es va destinar: comprovants de pagament de taxes de matrícula i materials, llibres, etc.

El pagament es farà mitjançant transferència bancaria al compte que comuniqui el beneficiari dels ajuts.

* 1. Altres condicions

Aquests ajuts seran incompatibles amb qualsevol altre tipus d’ajut o beca.

1. Condicions dels candidats/es

Els candidats hauran d’aportar la documentació acadèmica, econòmica i personal que es relaciona tot seguit. Les dades facilitades pels candidats seran tractades amb total confidencialitat i dipositades a la secretaria del centre.

* 1. Requisits acadèmics per tots els candidats/es
* Certificació d’estar matriculat d’un cicle formatiu de Química a l’Institut Mollet del Vallès
* Certificació de notes acadèmiques dels darrers estudis realitzats
* Informe del seu actual tutor/a d’estudis
  1. Requisits econòmics (només nous candidats/es)
* Si treballa, contracte de treball i nòmina.
* Darreres dues declaracions de la renda de la unitat familiar
  1. Requisits personals (només nous candidats/es)
* DNI o NIE
* Certificat d’empadronament
* Escrit de compromís de continuïtat en els estudis.
* Acreditar situacions especials (orfes, famílies nombroses, famílies monoparentals, minusvàlues, etc.) que puguin ser avaluades pel tribunal
* Qualsevol altra documentació que, a criteri del candidat, pugui aportar informació al tribunal

1. Adjudicació
   1. Tribunal

El tribunal que decidirà sobre l’atorgament dels ajuts estarà composat per les persones següents:

*President/a*: El/la President de Kao Corporation, S.A. o persona en qui delegui

*Vicepresident/a* : El/la direcció de l’Institut Mollet del Vallès o persona en qui delegui

*Secretari/a*: Cap d’estudis de l’Institut Mollet del Vallès

*Vocals*:

Cap de departament de Química del l’Institut Mollet del Vallès

Dues persones designades per KAO Corporation, S.A.

L’Alcalde de Mollet del Vallès o persona en qui delegui

* 1. Calendari

Les candidatures pels ajuts s’hauran de presentar en la secretaria del centre de l’Institut Mollet del Vallès entre el dia 11 de novembre de 2020 i el dia 27 de novembre de 2020. Prèviament, es farà la publicació d’aquesta convocatòria en el tauler d’anuncis del centre. També se li donarà publicitat en els mitjans de comunicació local de Mollet del Vallès.

L’avaluació de les candidatures tindrà lloc el dia 17 de desembre de 2020.

* 1. Causes de revocació o incompatibilitats i renúncies

El beneficiari dels ajuts podrà renunciar en qualsevol moment a l’ajut. Si en el moment de la renúncia no s’hagués fet efectiu el pagament, es procedirà a nomenar coma beneficiari al següent candidat en la llista.

Serà causa de revocació de l’ajut l’absentisme injustificat o l’abandó dels estudis.

Si en qualsevol moment, a criteri del tribunal, en produïssin circumstàncies que variessin de forma rellevant les condicions per les quals es va concedir l’ajut, es podrà deixar sense efecte l’atorgament, si no s’ha fet efectiu el pagament.

La revocació o renúncia comporta la renúncia a qualsevol altre convocatòria d’ajuts d’aquest tipus en el futur.

* 1. Avaluació de les candidatures

S’avaluaran les candidatures tenint en compte tres criteris: renda, expedient acadèmic i avaluació personal, separadament les de cicle mig i les de cicle superior. Cadascun dels components del tribunal donarà una puntuació entre 0 i 10 a cadascun del criteris. Finalment es procedirà a sumar-los tots i obtenir una puntuació individual, de 0 a 70, per cada candidat que permetrà classificar-los per ordre de major a menor puntuació.

Finalment, en cas d’empat, el tribunal resoldrà per consens o per majoria en cas de manca de consens amb el vot de qualitat del president/a.

De la sessió en la qual s’atorguin els ajuts s’aixecarà acta indicant la classificació ordinal de cada candidat, els ajuts atorgats, el seu import i la quantia i motivació dels ajuts extraordinaris, si s’escau.

Els ajuts extraordinaris s’atorgaran, si fos el cas, a proposta de la presidència, per consens o majoria.

1. Altres circumstàncies

En cas de donar-se altres circumstàncies no previstes en la convocatòria, el tribunal resoldrà i prendrà la decisió que cregui més convenient. Les seves decisions seran inapel·lables.